Det er særligt dametøj, der hurtigt handles ved Folkekirkens Nødhjælps genbrugsbutik i Hjørring. Og det er gået særligt stærkt det seneste år. I hvert fald har butikken haft en rekordomsætning på 650.000 tusinder kroner i 2022. Samtidig viser tal fra Danmarks Statistik, at detailsalget falder. Faktisk er faldet i beklædning på 5,5 procent, og generelt var julesalget i december på det laveste niveau siden 2016. Statistikken passer i hvert fald på en af kunderne, der er i genbrugsbutikken denne torsdag. - Vi kommer her, fordi vi mest køber genbrug til Maggie, for vores klode har ikke brug for, at der bliver produceret flere nye ting. Hun skal ikke bruge tingene ret lang tid af gangen, og der er altid noget godt at finde her, forklarer Anne Laybourn, der er kunde i butikken. Hende og kæresten er tit forbi for at handle til deres lille pige. Folkekirkens Nødhjælp har butikker i både Aalborg, Brønderslev, Brovst, Hjørring, Læsø, Løgstør, Løkken, Sæby og Svenstrup.

Opsummering:
Samlet set har de to butikker fra Folkekirkens Nødhjælp i Hjørring omsat for over en million det seneste år. Det er henholdsvis en møbelbutik og en med tøj og diverse.